**ธัชทร ทรัพย์อนันต์** (เกิด 25 สิงหาคม พ.ศ. 2537) ชื่อเล่น **ป๊อป** เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "กัน" จากละครเรื่อง *พิศวาสฆาตเกมส์* (2565) และบทบาท "แทนไท" จากละครเรื่อง *คือเธอ*​ (2565)

ประวัติ
-------

ธัชทร ทรัพย์อนันต์ เกิดเมื่อวันที่ 25 สิงหาคม พ.ศ. 2537 จบการศึกษาระดับปริญญาตรีจาก คณะศิลปกรรมศาสตร์ จุฬาลงกรณ์มหาวิทยาลัย ภาควิชานฤมิตศิลป์ วิชาเอกนิทรรศการศิลป์ตอนศึกษาอยู่ป๊อบเป็นหนุ่มกิจกรรม และยังเคยมีโอกาสเป็น จุฬาฯคทากร ในงานฟุตบอลประเพณีจุฬาฯ–ธรรมศาสตร์ อีกด้วย ปัจจุบันป๊อบเป็นนักแสดงสังกัดช่อง 3 มีผลงานจากละครเรื่อง พิศวาสฆาตเกมส์​ และละครเรื่อง คือเธอ

ด้านชีวิตในวงการบันเทิง ป๊อบ ธัชทร ทำงานแรกในวงการบันเทิง คืองาน แฟชั่นโชว์ของ 27 Friday (ปัจจุบันคือ Fri27Nov.) ตอนนั้นอยู่ม.4 จากนั้นก็มีงานเดินแบบเข้ามาเรื่อย ๆ โดยเฉพาะในช่วงแฟชั่นวีค

ด้านชีวิตส่วนตัว ป๊อบ ธัชทร เคยทำงานด้าน Interactive Experience เป็นงานดีไซน์หรืองานศิลปะ ซึ่งเป็นสิ่งที่เขาเรียนมา

การทำงานในวงการบันเทิง
----------------------

ธัชทรเริ่มเข้าสู่วงการจากการเดินแบบในงานแฟชั่นโชว์ และมีงานเดินแบบติดต่อมา กระทั่งหยุดรับงานไปเมื่อตอนเข้ามหาวิทยาลัย ก่อนจะกลับมารับงานอีกครั้ง และเคยเข้าประกวดหนุ่มคลีโอ เมื่อปี พ.ศ. 2561 โดยละครเรื่องแรกที่ธัชทรเริ่มแสดงคือเรื่อง พยากรณ์ซ่อนรัก เมื่อปี พ.ศ. 2563 จากการติดต่อทาบทามของป้าแจ๋ว-ยุทธนา ลอพันธุ์ไพบูลย์ ให้เข้ามาแคสติ้งในบทพลทัต

ต่อมาในปี พ.ศ. 2564 ธัชทรได้มีโอกาสแสดงภาพยนตร์เรื่องแรกคือเรื่องส้มป่อย รับบทเป็น แวน โดยแสดงร่วมกับน้ำตาล พิจักขณา วงศารัตนศิลป์ และธนพล จารุจิตรานนท์ ในปี พ.ศ. 2565 ธัชทรมีผลงานละคร 3 เรื่องคือเรื่อง คุณหมีปาฏิหาริย์ รับบทเป็น หมอฟ้าฟื้น พิศวาสฆาตเกมส์ โดยรับบทเป็น กิตติพล/กัน และละครเรื่อง คือเธอ ในบท แทนไท ปัจจุบันธัชทรมีละครที่อยู่ในระหว่างการถ่ายทำอยู่ 3 เรื่อง

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | บทบาท |
| --- | --- | --- |
| 2563 | *พยากรณ์ซ่อนรัก* | พลทัต (พอล) |
| 2565 | *คุณหมีปาฏิหาริย์* | นายแพทย์ฟ้าฟื้น (หมอฟืน) (รับเชิญ) |
| *พิศวาสฆาตเกมส์* | กิตติพล ธนกุล (กัน)​ |
| *คือเธอ* | แทนไท ตุลานนท์ (แทน) |
| 2567 | *เรือนทาส* | รอย |
| *ดวงใจเทวพรหม : ลออจันทร์* | พันเอกวชิระ​ วงสะหวัน (ผู้พัน / วชิระ)​ |
| *รักได้หรือ Young* | อนพัฒน์ |
| *ในวันที่ฝนพร่างพราย* |  |
| กำลังถ่ายทำ​ | *คุณพี่เจ้าขาดิฉันเป็นห่านมิใช่หงส์* | คุณเผือก |

### ภาพยนตร์

| ปี | เรื่อง | บทบาท | ​ ค่าย |
| --- | --- | --- | --- |
| 2564 | *ส้มป่อย* | แวน | M Pictures |
|

### ซีรีส์

| ปี พ.ศ. | เรื่อง | บทบาท | ออกอากาศ |
| --- | --- | --- | --- |
| 2562 | *Sleepless Society ตอน คืนฝันลวง* | ตำรวจ | ONE 31 |

### โฆษณา​

* กระทิงแดง
* สิงห์ SINGHA​ Beer
* สิงห์ SINGHA Lift It Up

### การประกวด

* CLEO 50 Most Eligible Bachelors 2018

อ้างอิง
-------

1. 1 2  ล้วงลึกถึงใจ "ป๊อบ ธัชทร" อีกหนึ่งหนุ่มฮอตจากละคร "พิศวาสฆาตเกมส์-คือเธอ"
2. 1 2  ประวัติ ป๊อป ธัชทร ทรัพย์อนันต์
3. ↑  "ประวัติ ป๊อบ ธัชทร ทรัพย์อนันต์".​
4. ↑  "ป๊อบ" ประหม่า ปะทะ "เจมส์จิ" "ป้าแจ๋ว" เคี่ยวหนัก เหตุพูดรัว ใน "พยากรณ์ซ่อนรัก"
5. ↑  คอหนังแบ่งทีม "แซ้ป-แวน" เชียร์ผู้ชายให้ "ส้มป่อย" "ตี๋-ป๊อบ" ดีใจกระแสดีเกินคาด
6. ↑  "ธัชทร ทรัพย์อนันต์". คลังข้อมูลเก่าเก็บจากแหล่งเดิมเมื่อ 2023-04-26. สืบค้นเมื่อ 2023-04-26.
7. ↑  เรื่องย่อ พิศวาสฆาตเกมส์ ละครโรแมนติก ดราม่า คอมเมดี้
8. ↑  เรื่องย่อละคร คือเธอ ละครใหม่ช่อง3